GOROSPE ELEZKANO (EAJ, 2014-05-29):
Eskerrik asko legebiltzarburu andrea. Egun on lehendakari, sailburuok, egun on guztioi. Pinedo andrea, egun on.
"La gente quiere saber quiénes son los responsables, malos gestores, desidia". Nor zegoen Pinedo andrea, nor zegoen kudeatzen aldundietan? Pinedo andrea, zein alderdietako ordezkari politikoa zara zu?
20 urtetan arduragabe ari izan dira. Erantzukizuna jaso dezatela. 17 urte egon zarete Eusko Alkartasuna kudeatzen, erabaki hauek hartu diren lurraldeetan, Batzar Nagusietan. 17 urte kudeatzen, erabakiak hartzen, erabakiak bultzatzen, eta orain hona sutsu esatera ze erantzukizunak jaso direla. Arduragabe jokatu dela.
Ba Eusko Alkartasunak arduragabez jokatu badu, eskatu barkamena. Eskatu barkamena, hori badiozu benetan aitortzen dozulako horrela jokatu duzuela.
Guk, Eusko Alderdi Jeltzaleak, guk ordezkatzen dugun alderdia gauza batzuk ondo egingo zituen eta beste batzuk behar bada oker, baina arduragabekeriaz inoiz. 17 urte kudeatzen. Gogoratuko dizut. 1995etik aurrera, Euzko Alderdi Jeltzalearen eta Eusko Alkartasunaren gobernuak hiru lurraldeetan. 1999tik 2003ra, Euzko Alderdi Jeltzalea-Eusko Alkartasuna gobernua, Bizkaia eta Gipuzkoan. 2003tik 2007ra, Euzko Alderdi Jeltzalea, Eusko Alkartasunaren gobernua, Bizkaia eta Gipuzkoan. 2007tik, 2011ra, Euzko Alderdi Jeltzalea- Eusko Alkartasunaren gobernuak hiru lurraldeetan.
Hori da Eusko Alkartasuna. Gogoratuko dot. Matute ere Bildura joan da orain, horra joan da Matute ere, Eusko Jaurlaritzaren gobernu baten kide izan dela bera egon den alderdia, Ezker Anitza-Izquierda Unida.
Bera ere prozesu guzti hau tramitatzen izan den bitartean gobernuaren parte egon da, eta txiton-txiribiton, ez du ezer esaten.
Aralar, Aralar, 2007tik 2011ra bitartean, Euzko Alderdi Jeltzalea eta Eusko Alkartasunaren gobernuak, hiru lurraldeetan eta Aralar gehitu zen Araban. Hori da erantzukizuna.
Eta gainera zuen oraingo arduradun politiko bat, Bizkaiako territorialeko arduraduna, orduan erabaki hauek hartu zirenean eta espedientea tramitatzen egon zenean, ze erabaki hartu behar zen ebazten egoan kargu politiko, goi mailako kargu politiko bat izan zen. Lotsabakoa izan behar da, hona, norbera egonda norberak erabakiak hartuta, 17 urteetan 20 urtetik hori esaten bajatzeko.
Ardanza lehendakariaren agintepean martxan jarritako zerga pizgarriak, bai. Ardanza lehendakariaren gobernupean, orduan gobernatzen zeuden Eusko Alderdi Jeltzalea eta Alderdi Sozialista.
Por cierto Maneiro, sólo una cosita. Le recuerdo a usted que su líder, la líder de UPyD, Rosa Diez, tenía un cargo muy importante en este gobierno del lehendakari Ardanza. Consejera ni más ni menos. Para que venga usted a decir aquí que los incentivos y las decisiones que se tomaron fueron desacertadas. Su líder, su líder, miembro del gobierno.
Bien, esaton duzu Ardanzak hartutakoak, Confebaskekin bat eginda ez. Euskadin oso egoera larria, oso egoera larria bizi genuen garai horretan eta hiru ziren hori baldintzatzen zuen... Edo hiru arrazoiengatik bizi ginen kontestu horretan.
Bata benetan Euskadik bizi zuen egoera ekonomiko larria, benetan. Barne produktu gordina 10 puntutan jaitsi zen, langabezia % 25a, gazteen langabezia % 50ekoa zen. Gogoratuko dizut garai horretan ETAren lana zein zen? Gogoratuko dizut ze ondorio, ze eragin daukan euskal ekonomian ETAren eraginak?
Erahilketak, terrorismoa, estorzioak... Guzti hori gogoratzea gura duzu? Ba hori da lehendakariak eduki zuen egoera Euskadin eta gainera Espainiatik orduan zegoen ministra bat esaten zuena: "que la mejor política industrial es la que no existe".
Beraz, estatutik gainera esan Euskadin ez (...) inbertsiorik egiten eta horren aurrean erabakiak hartu behar ziren. Eta erabaki horiek hiru lurralde historikoetako Batzar Nagusietan onartu ziren. Beraz erantzukizuna guztiona izango da gobernatzen egon ginen alderdi guztiena eta Batzar Nagusietan babestu dabezen prokuradore guztiena izan edo ez izan Gobernuko alderdi politiko batzuena.
Hori horrela da eta beste gauza bat. Oso deigarria da...
Resulta paradójico el doble lenguaje de quien hoy y aquí hemos oído más de una vez, cómo se está pidiendo al Gobierno Vasco y a las diputaciones y a las instituciones vascas que apoyen, que subvencionen a empresas vascas como el sector naval, como otras muchas empresas como al grupo cooperativo, que nos pidan que estemos haciendo lo que entonces se decidió hacer, sabiendo ahora que eso no se puede hacer, que nos pidan que volvamos a hacer lo mismo y nos critiquen como están criticando las decisiones que en un contesto francamente difícil en Euskadi se adoptaron.
¡Hay que tener poca vergüenza, hay que tener poca vergüenza!
Baina gainera gogoratuko deutzuet Ezker Abertzaleak orduan zertan ibili zen, badakigu ezta? Baina gogoratuko deutzuet zer esaten eban Gipuzkoako Batzar Nagusietan.
Gipuzkoako Batzar Nagusietan  - denbora amaitzen jata eta sentitzen dut baina esango dautzuet - . Opor fiskalak, ez isuna ez dator hortik. Opor fiskalak 93an tramitatu ziren. Gero 96an hasi zen, 94an kreditu fiskala % 45arena eta minivacaciones fiscales deitzen dena 96an.
Ba 93an, Gipuzkoako Batzar Nagusietan opor fiskalak tramitatzen zirenean, orduan Herri Batasunako ordezkaria zenak, bere ez babestearen arrazoiak azaldu ebazanean hau esan eban.
Berak esan eban: "Guk ez doguz babesten neurri honek ez direlako nahiko". Gu ez gaude neurri hauen aurka, uste dugu gutxiegi direla.
Hori izan zen ez ba bestearen arrazoia. Ez txarto egon zela, ez ilegalak zirela, ez Confebaskegaz egindako estrategia bat zela. Ez jauna! Izan zen gutxiegi zirelako. Eta badakizue nor zen orduan Herri Batasunak Batzar Nagusietan zeukan ordezkaria? Xabier Olano, gaur egun Gipuzkoako Foru Aldundiko Ogasun zuzendaria.
Eta orduan gutxi zirelako ez babestea esatea eta gaur egun esatea zuek zuen ekimenean diozuen moduan neurri hauek ondorio larriak ekarriko dizkie langabezia eta gizarte egoera krudelari esateak, orduan gutxiegi eta orain hau, neurri berberak. Izen bakarra dauka Pinedo andrea: hipokresia. Hori da izen bakarra honetarako.
Guk argi daukagu gaur egun beharbada ikusita Europako Batzordeak izan duen jarrera ba beste modu batera ekingo genuela baina denok daukagu bere erantzukizuna, erantzukizun zatia gai honetan.
Eta uste dugu tokatzen dena dela ondorio zuzenak ateratzea aurrerantzean horrelako gertaerarik egon ez daiten aurrerantzean.
Bakoitzak bere erantzukizunak hartu beharko dauz. Gu 30 urte egon gara eta euskal erakunde publiko ezberdinetan herrigintzan. Eta lehen esan dudan moduan gauza batzuk egingo genduzan ondo eta beste batzuk ez hain ondo baina herrigintzan egon gara, ez beste gauza batzuetan Euskadiko egoera...
...ondo eta beste batzuk ez hain ondo, baina herrigintzan egon gara, ez beste gauza batzuetan Euskadiko egoera larritzeko eta mina sortzeko balio izan dutenak bakarrik.
Amaitzeko, guztiok dakizuenez, lehen Pinedo andreak prozesu guztia azaldu du, diru guztia aldundiek, guzti guztia errekuperatu zutela.
Erdibideko zuzenketa bat sinatu dugu Alderdi Popularragaz eta bertan eskatzen dugu da, eskumena daukan erakundean, Finantzen Euskal Batzordean erabaki dadila zelan ordainduko den hau, kontutan izanda ze eragin daukan euskal erakundeen finantzetan Europar Batasunak jarritako 30 milioiren isuna.
Eskerrik asko.